經數: 一八三三

經名: 成唯識論演□卷第四末

頁數: 九○一

上	欄

外難意云. 若緣事疑是煩惱者應非見斷.

見斷唯是迷理惑故答意易詳

論第五

論. 違聖言故者. 卽違瑜伽第十一說諸禪

出受. 疏云十二二字誤也. 按彼論云. 無相

者經中說爲無相心定. 於此定中捨根永滅

但害隨眠. 彼品粗重無餘斷故. 非滅現纏.

住無1想定必有受故. 於此定中容有三

受. 謂喜樂捨釋曰. 無漏定心而緣眞如

名無2想定. 3或相應捨被惑所雜. 或爲緣

縛. 能雜能緣捨根. 惑種名捨粗重. 斷此惑

種名斷隨眠. 據此等斷名斷捨根. 非斷

現受. 餘文可悉

疏. 若許喜樂等者. 問前師但言喜受相應. 如

何牒言許喜樂耶答爲二釋. 一依三受

而以明之. 二就理言喜粗樂細. 粗猶上有.

細必不無

疏. 第七所緣至爲境界故者. 此釋意云. 隨緣

何地所引果識. 第七俱受卽與先世引業受

同. 何所以者. 緣彼引業所感果故. 疏云相

應是隨順義. 若與彼業受不隨順. 卽不

能緣彼業之果

疏. 又地所有至與彼受俱者. 此第二釋. 隨所

緣識所生之地. 七與彼地第六意識增上受

俱. 俱者卽是喜憂等同. 何所以然. 由緣彼

地引業之果. 故與當地增上受同. 如生惡

處憂受增上. 餘趣准知. 前據與彼能引受

同. 後同所緣當地增受. 故二別也. 有義隨

第六識增上受俱. 如初轉依隨六增上. 故受

中	欄

俱起亦隨第六

論. 任運一類等者. 如阿賴耶任運一類而無

轉易. 不與思惟所引之受而共相應. 此何

不爾. 何知以然答按瑜伽論六十三云.

阿賴耶識相應受於一切時唯是不苦不樂

受. 於一切識三受位中□相續流. 乃至命

終無有斷絶. 所餘二受當知思惟之所引

發非正俱生. 時時作意引發現前. 以八例

七七同唯捨

疏. 彼是自相別義者. 異熟果相. 種子因相. 是

阿賴耶識自相別義. 攝持因果爲自相故

疏. 欲界中不伏修惑等者. 卽欲意識俱生我

見依不斷問. 依斷家答

疏. 彼4定心至爲有頂依者. 意明平等通諸

地有. 法觀第六引彼平等智以爲所依. 生

空第六卽以隨身界繫第七而爲所依. 故

云不定問無漏第七與能依識卽許同

地. 有漏末那而與第六地繫許別. 竟何意

耶答有漏末那而有二義. 一隨依繫. 緣

彼依故. 二非六引. 故與第六起不必同. 無

漏亦二. 一不繫故. 而隨觀察通緣理事. 二

由六引. 故隨能依而同地也

疏. 不可以因數等難者. 不可以受因果是

同. 便難因果令似所等

疏. 此微細言攝論二本皆第一說者. 按無性

論牒本論云. 此意染汚故有覆無記性. 與

四煩惱常共相應. 如色無色二[&FFFF]#煩惱. 是

其有覆無記性攝. 色無色[&FFFF]#爲奢摩他所

攝藏故. 此意一切時微細隨逐故釋三界

下	欄

者有情所歸所集之所. 猶彼市[&FFFF]#. 而梵云

阿縛遮羅

論. 謂生欲界至應知亦然者. 按瑜伽論六十

三中明亦同此. 故彼論云. 隨所生處是諸

煩惱卽此地攝釋隨第七識所生之處. 彼

相應惑亦同地攝又顯揚十九云. 若生此

界中補特伽羅. 當知此意相應煩惱. 卽是此

界體性所攝釋瑜伽約地. 顯揚據界. 粗

細少差大意一種

論. 阿羅漢滅定等者. 准瑜伽六十三中不

言滅定. 故彼論云. 諸離欲者世間治道. 若

現在前. 若不現前. 此諸煩惱現行不絶. 若

諸有學已見跡者. 出世間道現在前時. 此諸

煩惱不得現行. 從彼出已還復現行. 善通

達故. 未永斷故. 若諸無學此一切種皆不現

行. 是諸煩惱當知唯離非想非非想處欲故

一時頓斷. 非如餘惑漸漸而斷釋言此煩

惱者. 此第七識相應四惑. 與此論別. 會釋

如疏

疏. 八十八至不伏相似等者. 六七惑別. 金剛

斷異是不同也. 然俱世道不能伏之. 名不

伏相似. 按彼論云. 又見雜染得解脫時. 亦

能於餘畢竟解脫. 非餘雜染得解脫時. 卽

能解脫諸見雜染. 所以者何. 由生此者依

世間道. 乃至能離無所有處所有貪欲. 於

諸下地其餘煩惱心得解脫. 而未能脫薩

迦耶見. 由此見故於下上地所有諸行

和雜自體不觀差別. 5遍計爲我. 或計爲

所. 由此因緣雖昇有頂而復退還. 由出

經數: 一八三三

經名: 成唯識論演□卷第四末

頁數: 九○二

上	欄

世道先斷一切薩迦耶見. 後能永斷所餘煩

惱. 由此因緣無復退轉

疏. 問至能緣此識亦應斷者. 此中徵意. 若不

許斷而違其理. 若隨所緣亦名斷者. 如何

論云與有頂地下下煩惱一時頓斷. 先已斷

故. 何名頓斷耶

疏. 實理解至以此例彼者. 更無惡業所招之

果. 第八言除. 修惑猶在. 我執未亡. 能緣第

七不得言斷問見道但無一分第八第

八名捨. 亦闕一分能執第七第七應捨

答因亡果喪第八可捨. 七非業招. 執體不

無. 何得名捨

疏. 今此不依. 至亦通無漏故者. 雖復佛地

無性二論說有淨識. 然佛地經及無著論

不說有之. 由斯不取末論爲證

論. 顯揚論至平等行等者. 按彼論云. 意者

謂從阿賴耶識種子所生還緣彼識. 我癡

我愛我我所執我慢相應. 或□彼相應. 一

切時恃擧爲行. 或平等行與彼俱轉了別爲

性

疏. 然所引識至無藏識故者. 以瑜伽論而言

藏識或二轉等. 所以此論不難無學以彼無

學無藏識故有義文略不說詳曰. 非爲

略也. 爲引大論識起多少以之爲難. 本

論旣擧藏識爲法. 所以不得難於無學. 故

疏爲正. 若也不取彼文爲理. 而難無學

卽無傷也

疏. 第八至如餘七識者. 問前師自許聖道無

學第六無依. 識性因轉. 豈非犯於他不定

中	欄

耶答俱有依中含共不共. 聖道等位第六

意識. 彼亦許有共俱有依. 宗法之中旣不

別言故無不定

疏. 若成前總宗至意識無依者. 有義迪云. 無

學聖道意識皆在有法中收. 豈得約宗有

法之中有不定耶詳曰. 夫五不定因於

二喩. 或有或無無所立處卽爲異喩. 立者

雖立聖道等意在有法中. 然後陳宗聖意

非有. 以理而言合居異喩. 因旣於轉. 何非

不定. 誰望有法出不定耶. 若言前立在有

法中. 如何復言是異法者. 斯亦無爽. 前依

總立云有法收. 出過據理合居異品. 亦

如古立宗因違云. 如立聲常一切皆是無

常故因. 陳那正云. 一切皆是無常故者而是

異喩. 非是因也. 彼旣以理正因爲喩. 今亦

以理正宗爲異亦何失乎又因明論云. 異

法者若於是處說所立無釋除所立外

所餘法處. 但無所立卽宗異法. 聖道等意旣

無所立爲異何咎. 若1不爾者. 於是處言攝

無所立法不盡也. 止濫不窮便諸過起. 由

斯疏判理固無違

疏. 若以六識至無第七者. 有義迪云. 別宗

如前宗違比量. 因2無不定已成似量. 外

量如前3之支無過. 因云第六意識攝故.

如無學等第六意識. 外人豈將眞量與似

量爲不定過耶. 若彼外量取4因量因云

六識攝. 亦有不定之失. 此卽共不定. 如

何說有決定過耶. 此迪意云. 相違決定

前後兩家*之支□具. 今者前量六識攝因已

下	欄

犯不定. 所立別宗復違比量5之文便缺. 後

家擧彼第六意因*之支乃具. 闕不闕別. 何

理得成相違決定. 若也敵者還取前因. 卽

是六中共不定攝. 何成第六不定過耶詳

曰. 直觀疏文誠有斯失. 論疏主意據改

其因. 前因之中而言略也. 如義燈正故疏

無失

疏. 此爲初6元者. 第七我執初不起位

疏. 不可說彼得互捨者. 不得以八同七令

捨. 以七同八而亦不捨何以不得答

染汚過尤. 暫滅名捨. 淨法他7縛永無名

捨

疏若定爾者至非法觀果者. 此難意云. 若也

定許法觀及果皆平等者. 八他已去無非

法觀及法果時. 卽應□時起平等智

疏. 由此應說□近果者. 此答意云. 雖二後得

皆名爲果. 遠近旣殊. 故平等智而不□起

疏. 或八地已去無分別智至無妨者. 此第二

解. 以二本智自入二觀. 二後得智各望自

本名之爲果

疏. 若約後義卽果全論者. 但法空果卽起平

等. 更8不遠果而以去之. 故云全論

疏. 或第八未捨名至此解難知者. 以執藏

義正名賴耶. 平等非執. 故所緣八何名賴

耶

疏. 旣無能藏藏義應暫捨者. 此乃[&FFFF]#前難知

意難若無能藏所緣第八不名賴耶. 旣

無能藏賴耶應捨答此難意如初位辨

故不重云詳曰. 賴耶之名而旣未捨. 許

經數: 一八三三

經名: 成唯識論演□卷第四末

頁數: 九○三

上	欄

緣何失. 若要起執方名賴耶. 旣不執時名

何不捨. 由此理論許緣無咎

疏. 深喩至人中起事執者. 法空理深迷斯至

理名爲深也問謂人是人執. 而與淺喩

竟何別耶答據迷於燮分成淺深問

謂人設喩迷生空理名深何失答意明

我法相依而起寬狹不等. 事理相託故不喩

之

疏. 彼雖非執等者. 雖言兼於得失. 今取得

也

疏. 若不然者至無有漏心隔者. 若也不許細

障行爾. 卽應三地法觀□行. 以無有漏而

爲隔故. 或不然者. 顯彼細障有不行時卽

法觀起. 前解爲勝

疏. 以此爲證者. 以八地上法觀不□. 證上

三地而第七識得有法執或以此論而

爲證也. 卽此文云. 猶起法執八相違故

疏. 說彼地地皆能斷故者. 第六法執地地旣

斷. 云何得言所知障在. 若言言有據小有

者. 此亦不然. 旣法執起煩惱應行. 如疏下

難

疏. 問何故上言至全言有也者. 生起下論

疏. 四阿含不攝等者. 詳曰. 解解脫義名解

脫經. 於理爲勝. 故經頌云. 若解脫諸惑等.

故諸經論從其所說以立名者. 其類寔繁.

若不爾者. 凡是經名是如來建. 或集法立.

豈佛阿難據後零落而立斯號. 若後人立

名. 亦爲未可. 便1合經2因難爲楷准

論. 此依六識皆不得成者. 如無性論. 疏燈

中	欄

略引. 學者猶迷故今具錄論云. 此於五

識無容說有. 是處無有能對治故. 若處

有能治. 此處有所治. 非五識中有彼能治.

於此見道不生起故釋曰. 以五識中無

能治見. 故不得有所治無明. 言見道者簡

餘二道. 以成事智佛果有故. 問第六應有

不共無明. 有見道故. 答六有通治. 非別治

故. 問七有見道. 七相應惑應名見斷. 答雖

不斷之. 伏暫不起亦見力也. 由斯見道有

平等智. 據大乘說論非於不染意識中

有. 由彼此應成染性故釋曰. 外人計云.

在淨六中. 以淨六中無餘煩惱. 相應無知

得名不共. 故難淨意旣有無明應成其染

論亦非染汚意識中有. 與煩惱共相應時

不共無明名不成故釋曰牒轉計破. 意

有餘惑方名爲染. 不共旣與彼意惑俱. 便

是相應何名不共論若立意識由彼煩

惱成染汚者. 今應畢竟成染汚性釋曰.

不共無明□行不絶. 意識何有而得淨時

論諸施等心應不成善. 彼煩惱相□相應

故釋曰. 破文外救. 外救旣云意□成染

亦何爽耶. 故斯難起論若復有說善心俱

轉有彼煩惱釋曰. 餘小乘救. 施等善心

與煩惱俱. 由是不共無明□行竟有何失

論是卽一向與彼相應. 餘不得有. 此染

意識引生對治不應道理釋曰. 正難前

救. 意旣一向□有無明. 無明外餘善等之法

此意非有. 旣無信等意名世善而不得

成. 又意□染不可能引無漏善生. 所治不

下	欄

爲能治因故. 故出世善亦不得有論若

有說言染汚意俱有別善心能引對治. 能治

生故所治卽滅應正道理者釋曰. 顯正

義也. 有大乘說. 染汚意外有別世善. 世善

能引能治見道. 應彼相生治障理也論

若爾所立不共無明亦不成就. 與身見等所

餘煩惱□相應故釋曰. 此外難也. 其難意

云. 七俱無明有餘見等三惑相應. 應亦不

得名爲不共. 若雖見俱猶名不共. 我前染

意俱時無明. 雖餘惑俱何乃不許名爲不

共論汝難不平. 非我說彼與餘煩惱不

相應故名爲不共. 然說彼惑餘處所無故

名不共. 譬如十八不共佛法. 前說與餘煩

惱相應名不成者. 觀他所立顯彼過故

釋曰. 答前外難. 平猶齊也. 前觀汝宗言餘

惑俱失不共號. 非我大乘許是義也

疏. 不見不正知至掉名我掉者. 問前師但云

以隨惑中不正知等. 是此識中我見慢等. 誰

言隨中說不正知爲我□等答若隨惑

中不說我□我掉等者. 何理得知. 隨中□

等是第七識相應慢等. 若言說者敎要文故.

故爲斯難

疏. 唯此俱貪至不爲主故者. 略爲二釋. 一云

此第七貪不與六識慢等俱故方曰相應

問豈六識貪非相應耶而言唯此答六

相應貪通其二種有共不共. 第七不爾故

唯言簡問七貪非主卽明相應. 何言與

六慢等不俱名相應乎答爲遮外難故

對六明. 恐有難云第七貪等旣不與六慢

經數: 一八三三

經名: 成唯識論演□卷第四末

頁數: 九○四

上	欄

等相應應名不共故今對顯. 二云此者此

六識也. 疏不字誤也. 應爲亦字. 此六識貪

亦與六識慢等俱者或名相應問相應貪

等第七豈無言唯此六答簡自六識不共

貪等而置唯言. 非對唯識言唯此也

疏. 此十增上至唯無明增者. 由十增上十

得主名. 俱時無明不得主號曰相應也

論. 又契經說眼色爲緣等者. 按無著攝論

云. 又五同法亦不得有. 成過失故. 所以者

何. 以五識身必有眼等俱有依故世親論

解與此別說. 無性論同世親論云. 言同

法者第六意識與五識有相似法故. 彼有

五根及阿賴耶爲俱有依. 此亦如是有染

汚意阿賴耶識爲俱有依. 此五同法. 離染

汚意決定非有釋曰. 所依有二名爲二

緣. 無性攝論根境二種名爲二緣. 根中不

取阿賴耶識. 以共依故故彼論云. 五識

與彼意識有同法性. 謂從二緣而得生起.

彼染汚意若無有者. 與此相違. 所謂俱生

增上緣依無有別故. 阿賴耶識雖是意識

俱生所依. 然不應立爲此別依. 是共依故.

因緣性故

論. 謂如五識至俱有所依者. 有義迪疏釋

云. 若是宗法何故乃云必有眼等. 今解. 謂如

至俱有依皆同法喩. 卽以此喩所簡別法

爲其宗法詳曰. 依義寬通. 擧眼所1以

簡餘非者. 斯亦何違. 若言喩者何假置彼

必有之言. 觀諸因明未見喩中有此例故.

必有定義. 宗有無失. 下總量云. 必有不共顯

中	欄

自名處是宗法也. 又總是喩. 更有何法是

所簡者. 將以爲宗. 若言意根卽是所簡. 文

旣不言應是意許. 若如是者. 豈此宗法唯

有意許無言陳耶. 又未曾見以喩所簡

別法爲宗. 准此則應先擧於喩後方言

宗. 以喩簡彼宗法過故. 以此而言知疏無

謬

論. 不可說色至二分別者. 據無性論. 此文雙

破經部上座亦應無失. 故彼論云. 經部所

立色爲意識俱生別依. 此不成就不應道

理. 以就思擇隨念分別應一切時無分別

故. 傳釋云. 肉搏心藏四塵色法爲意識依

又云. 由此道理餘部所立胸中色物意識別

依亦不成就釋類破上座. 同是色故. 故

此論初含於兩宗. 後破經部理應允矣

疏. 如瑜伽抄會等者. 下自具辨. 義燈復明

也

疏. 生所依者. 親能發起名之爲生. 非同種

子辨體生果名爲生也

疏. 法但爲境等者. 卽五十二明彼無法得

爲意境. 是此證也. 彼文廣辨. 今略引之

論云. 問如世尊說過未諸行爲緣生意. 過

未非有何故說彼爲緣生意. 若意亦緣非

有事境. 云何佛說由二種緣諸識得生. 答

由執持諸五識身所不行義. 故佛世尊假

說名法. 是故說言緣意及法意識得生

釋曰. 持自無體令五識不行令意識轉. 故

假名法. 非言爲法卽有實體論云. 又有

性者安立有義能持有義. 若無性者安立

下	欄

無義能持無義故皆名法. 由彼意識於有

性義. 若由此義而得安立. 卽以此義起識

了別. 若於二種不由二義起了別者. 不

應說意緣一切義取一切義釋曰. 相分

雖有. 據本質說得言緣無

論. 若謂現在至寧說爲意者. 問有部十八界

通三世. 如何難言現但名識. 答意具思量

依止二義. 而現在識雖未起用爲依生識.

然住意性亦得意名. 不據思量現名爲

意. 故亦無過

論. 已滅依此假立意名者. 有義依止名意自

望假說. 非依第七. 思量名意依第七立. 故

云已滅依此假名思量意也. 立宗但諍思

量意故詳曰. 已滅雖無. 然開其路. 2彼識

依此而可得生. 似現依止假立意名. 已滅

之意與現思量殊不相似. 如何依七假立

思量. 雖思量意是本所諍. 爲外難云滅非

思量何得名意. 故論答云滅似現意依止

一邊依之假立. 若言依止自望說者. 如何

自望. 若望現在. 現在名識. 似何稱意. 若

望以前. 以前體無. 似似於誰. 論破於他假

依眞立. 義應不成又按世親攝論第一

云. 過去已滅無所思量. 云何當有能思量

性. 准此文意. 不以思量爲過去意. 可審

詳之

疏. 無想滅一識等者. 以五轉識前位已捨. 故

言但滅一二識也

疏. 攝論難云俱滅何異者. 按彼論云. 由二

自相無差別故. 心及心法俱滅何異

經數: 一八三三

經名: 成唯識論演□卷第四末

頁數: 九○五

上	欄

論. 若謂加行等者. 按無性攝論第一云. 不

可說在第四靜慮. 在第一有地差別故.

出離靜住欲差別故. 二定差別. 但擧加行及

地二別又准俱舍第五卷論. 有十差別.

一地有異. 謂第四禪有頂別故. 二加行異.

出離止息二想別故. 三相續異. 異生聖者身

不同故. 四感果異. 五蘊四蘊報差別故. 五順

受異. 唯順生受通生後等時差別故. 六初起

異. 無想二界. 滅定唯人. 七退有異. 得不經

生經生別故. 八名號異. 九還不還異. 如箭

射空無惑不返. 十二得異. 初唯加行. 後通

二得. 離染唯佛. 加行餘聖. 如次配彼無想

滅定. 是二差別

疏. 此中通言至第六相縛者. 此論引彼文不

足也. 無意識言. 今按彼云. 又復意識染汚

末那以爲依止. 此脫初句. 餘文悉同

疏. 對法等云漏所隨逐等者. 等瑜伽論文.

如樞要辨. 對法所說如義燈解. 故此不言

疏. 卽是攝論我執不有失等者. 此文與彼第

六大同. 其中委曲而徵逐者彼不及此. 故

言極差

疏. 大乘之中至以此理通者. 雖八識別總得

名意. 以對六境故合爲一問何故不

釋十八界耶此文正釋故疏不云

疏. 初句卽是此識得名者. 卽對法云. 依眼緣

色. 依所依眼識得眼名

疏. 此各有種如瑜伽者. 按彼第一云. 云何

眼識自性. 謂依眼了別色. 彼所依者俱有

依. 謂眼等. 無間依謂意. 種子依謂卽此一切

中	欄

種子執受所依所攝阿賴耶識. 乃至意識亦

復如是. 又云. 俱有相應一一而轉. 又彼一切

各各從自種子而生

疏. 且據粗相至識不必生者. 問今盲冥者有

境無根而識不生. 證識依眼. 如有眼者

由境無故而識不生. 應識依境. 又但有根

識卽依生. 色界應有鼻舌兩識答至理識

生實藉根境. 就勝緣說依眼非色. 亦猶

識境互相因生. 而依主勝稱爲唯識又濟

巨川匪唯一筏. 假諸帆橈方堪利涉. 世就

勝言舟爲度矣

疏. 如迦末羅病等者. 問非黃見黃自是意識.

如何以此證眼識耶答由根損故令初

眼識而不分別. 而後意識見有錯亂. 故擧

壞意證眼識變

疏. 謂由根合識令根有損益等者. 由根識合

觀日月光. 如次於根而有損益又按俱

舍論第二云. 由二因故從根立號. 一由根

是所依性故. 境卽不爾. 二由所依是不共

故唯自識依. 色亦通爲他身眼識及自意識

而所取故. 餘四准此. 由斯不從色等立

稱. 雖卽二義簡濫亦畢

疏. 意識不然眼等可爾者. 據等無間六皆名

意. 今目第六故爲不然. 五識根別. 依根

立名無濫可爾

論. 惑名色識等者. 有義疏說亦依主釋. 今解

通有財釋. 以能有境名色識等. 卽有財釋

詳曰. 若汎爾言非無此義. 辨論所說但

依主釋. 故論斷云隨境立名. 順識義故. 謂

下	欄

於六境了別名識. 不言有境而名爲識

疏. 蛇眼聞聲等者. 按彼經六十四云. 瞿陀

尼人眼識聞聲. 如閻色提中蛇□之類眼中

聞聲. 瞿陀尼人亦復如是. 如隔障□聞衆

音聲. 見衆色像亦復如是. 以法勝故

論. 莊嚴論至同類境故者. 按彼論第三偈

云. 如是五根轉. 變化得增上. 諸義遍所作.

功德千二百釋曰. 此偈顯示轉五根變

化. 此變化得二種增上. 一者得諸義遍所

作. 謂一一根皆能互用一切境界故. 二者

得功德千二百. 謂一一根各得千二百功

德故

疏. 或卽初地至此是本義者. 佛地論中義有

本別. 擧本簡別. 如次前疏而以明之

論. 佛地經說至作四記等者. 疏及樞要雖皆

引之. 學未博者披猶難悟. 今撮彼要隨難

釋之. 冀諸後學臨文不惑經由是如來

示現種種工巧等處. □伏諸伎傲慢衆生. 以

是善巧方便力故. 引諸衆生令入聖敎成

就解脫釋曰. 餘九化下皆有以是善巧等

言. 下同不錄論此中顯示現神通化. 爲

菩薩時示現種種陶師等類工巧等處. 此是

智上身業相現. 爲□傲慢故現斯事. 善巧

方便卽是悲慧平等. 運道先現神通先令生

信. 故名引生令入聖敎. 如現神通度迦

棄等. 次令調順有所堪能故名成就. 引

令長養諸善根故. 後令解脫三界惡趣

經由是如來往諸衆生種種生處示同類生.

而居道位. 攝伏一切異類衆生論曰. 此中

經數: 一八三三

經名: 成唯識論演□卷第四末

頁數: 九○六

上	欄

顯示現受生化. 謂現化身於天人中一切

生處示同類生. 居刹帝利婆羅門種. 伏下

諸類令得利樂經由是如來示現領受

本事本生難修諸行. 論此中顯示現業果化.

成所作智現以化身領受化業. 由此業故

示受一切本事本生難修諸行. 先世相應所

有餘事名爲本事. 先世所受生類差別名

爲本生. 如毘濕飯□□等. 依此本生先所

修行種種苦行名難修行釋曰. 領者攝□.

受謂納受. 乘斯化業攝納化果故名領受.

與身相應非身之事名爲本事. 所受身事名

爲本生. 毘濕等者此云衆異. 有多德伎異

衆生故. 卽須達拏太子別名. 擧事明也. 論

或於今世依變化身先修苦行. 後捨彼行

修處中行方得菩提. 有契經說. 如來先世

迦葉佛時作是罵言. 何處沙門剃鬚髮者

有大菩提. 無上菩提極難得故. 由彼惡業

今受如是難行苦果釋曰. 今生六年苦行之

事亦得名爲示業果也. 經言過去罵迦葉

佛今受六年苦行報者亦化之耳. 化宜聞

故止餘惡故經由是如來宣暢種種隨

所樂法文義巧妙. 小智衆生初聞尙信論

曰. 此中顯示慶慰語化. 慶慰卽是喜悅差別

語能生彼故名慶慰. 成所作智化作語業

自現妙音. 令1化心變謂聞佛語生歡喜

故. 隨所樂法者. 隨彼因力所應. 樂聞人天

三乘諸差別法. 文巧妙者. 字句顯美令樂聞

故. 義巧妙者. 理趣分明易解了故. 小智聞

信. 肉聰憫者經由是如來立正學處. 毁

中	欄

諸放逸讚不放逸. 又復建立隨信行人隨法

行人論此中顯示方便語化. 如來大悲爲

諸有情安立學處. 令伏諸惡修世間善.

安立聖道分位差別. 令入2聖道出離三

界經由是如來斷諸衆生無量疑惑論此

中顯示辨揚語化. 成所作智隨諸衆生意樂

差別. 現化語業說種種義斷諸疑惑. 謂

發一音表一切義. 令諸有情隨類獲益

經由是決擇衆生八萬四千心行差別論

此中顯示決擇意化. 成所作智相應意業能

起化故名化意業此能決擇所化衆生八

萬四千心行差別. 心行差別如疏具錄. 此不

重記經由是如來觀諸衆生所行之行行

與不行若3德若失. 爲令取捨造作對治

論此中顯示造作意化. 隨所觀察一切有

情所行之行. 若諸惡行不行有德. 行卽有

失. 若諸善行行卽有德. 不行有失. 如是觀

察爲欲令彼取德捨失於德造作任持

對治. 於失造作遠離對治經由是如來

爲欲宣說彼對治故. 顯彼所樂名句字身

論此中顯示發起意化. 成所作智相應意

業能發身語. 或此意業由智發起. 或智相分

現似彼故. 是故說名發起意業. 爲說有情

諸行對治. 此所說法名句字身以爲自性

是故顯示名句字身. 令起愛樂發生對

治經由是如來於定不定反問置記爲

記別故. 隨其所應受領去來現在等義

論此中顯示受領意化. 受相應思能動其心

令受苦樂. 是故說名受領意業. 成所作智

下	欄

受相應思. 能起化故名化意業. 於四記問

爲記別故. 隨其所應如實了知一切問已.

領三世等無量義. 如實知已隨其所應一

一記別無有顚倒言四記者. 一一向記.

如有問言. 一切生者決定滅耶. 佛法僧寶良

福田耶. 如是等問應一向記. 此義決定二

分別記. 如有問言. 一切滅者定更生耶. 佛法

僧寶唯有一耶釋所問法中而不一向應

爲分別. 有惑死者而必更生. 無惑死者必

不生也. 若約眞理三寶唯一. 若據有爲三

寶有別三反問記. 如有問言. 菩薩十地爲

上爲下. 佛法僧寶爲勝爲劣. 應反問記汝

望何問釋曰所問之法相形待言勝劣不

定故須4反問. 且三寶中師資而言法爲最

勝. 起說次第卽佛爲勝. 由佛出世方說法

故. 又內外道皆有三寶. 望外三寶內三皆

勝. 十地相形勝劣可悉. 爲斯不同故須返

問. 若不返問而爲答者. 隨言勝劣而有難

生問卽難息四默置記. 如有問言. 實有

性我爲善爲惡. 石女兒色爲黑爲白. 如是

等問應默置記. 不應記故長戱論故釋

曰. 應謂彼言. 此不應記. 不解彼問名爲

默記. 非總亡言名默記也

疏. 最初修習至三百五十者. 從初修習到彼

岸法. 至終分布到彼岸法. 總計三百五十到

彼岸法. 一一到彼岸中皆具六度. 三十七道

六波羅5密四攝無畏十力十八不共法. 皆

是三百五十中法

疏. 六無義者. 此六塵等. 有情耽染而無義

經數: 一八三三

經名: 成唯識論演□卷第四末

頁數: 九○七

上	欄

利. 或名六衰能衰有情所有善法

疏. 如瑜伽說眼謂四大等者. 法苑具明. 故此

不引

論. 能爲此世他世順益等者. 問且修六度於

現有苦. 廣捨竭財有飢寒等. 乃至修慧流

血裂心. 云何而言二世皆益. 不善返此爲

難亦然. 答有善惡名卽成益損. 又於他處

而有益損. 不唯約自. 又能彼□而長於貪

亦名益損. 故損益義二世亦成

疏. 如雜集善有十三者. 按彼第三云. 一自性

善. 謂信等十一. 二相屬善. 謂彼相應法. 三隨

逐善. 謂彼諸法習氣. 四發起善. 謂彼所發身

業語業. 五第一義善. 謂眞如. 六生得善. 由

先串習生便卽起. 不假思惟. 七方便善. 親

近善友思惟方起. 八現前供養善. 謂對三

寶興供養業. 九饒益善. 謂以四攝饒益有

情. 十引攝善. 以施戒福引攝生天樂異熟

等. 十一對治善. 謂厭壞對治等對治二障. 十

二寂靜善. 謂永斷煩惱得想受滅有無餘依

涅槃界等. 十三等流善. 謂已得寂靜者. 由

此增上力故發起勝品神通等世出世共不

共功德

疏. 不善十二者. 按彼第四云. 一自性不善.

謂欲界繫不任運起. 及任運起能發惡行一

切煩惱. 二相屬不善. 謂卽此煩惱隨煩惱相

應法. 三隨逐不善. 謂彼習氣. 四發起不善. 謂

彼所起身業語業. 五第一義不善. 謂一切流

轉. 六生得不善. 謂由串習生便自地不假

思惟. 七方便不善. 近不善友思惟方起. 八

中	欄

現前供養不善. 相對歸依隨一天衆殺害. 邪

見建立祠廟興供養業. 九損害不善. 謂於

一切處起身語意種種邪行. 十引攝不善.

行惡三業引不愛異熟. 十一所治不善. 謂

諸對治所對治法. 十二障□不善. 謂能障

□諸善品法. 如數衆集等

疏. 無記十四者. 按彼第四云. 一自性無記.

謂八色界處意相應品命根衆同分名句

文身也. 二相屬無記. 謂懷非穢淨心. 所有

名等名等所攝受心及心所. 三隨逐無記. 謂

彼戱論習氣. 四發起無記. 謂彼所攝諸心心

所發身業語業. 五第一義無記. 謂虛空非

擇滅. 六生得無記. 謂諸不善有漏善異熟. 七

方便無記. 謂非染善心者所有威儀路工

巧處. 八現前供養無記. 謂如有一想對歸依

隨一天衆遠離殺害意邪惡見. 而建立祠

廟興供養業. 令無量衆於如是處不生

長福非福. 九饒益無記. 謂如有一於自僕使

妻子等所. 以非穢淨心而行惠施. 十受用

無記. 謂如有一以無1間擇無染汚心受

用資具. 十一引攝無記. 謂如有一於工巧

處由串習故. 於當來世復引如是相身.

由此身故習工巧處. 速疾究竟. 十二對治

無記. 謂如有一爲治疾病得安樂故. 以

簡擇心好服醫藥. 十三寂靜無記. 謂色無

色界諸煩惱等. 由奢摩他所藏伏故. 十四

等流無記謂變化相應共有等法名俱生品.

此心心法謂嬉戱故發起變化是無記性.

若爲利樂有情當知是善

下	欄

疏. 五識不能轉心發業者. 按彼論云. 眼等

五識謂隨意識轉. 隨善染轉. 隨發業轉

釋曰. 隨意引生隨意善染五淨垢轉. 五識

但隨發業意轉自非轉也. 轉謂發起. 卽因等

起發業心也. 隨轉謂隨前之轉業勢力而

生. 卽刹那等起

論. 有義六識三性不俱者. 准瑜伽釋家總

有三義. 一云五識唯一刹那. 五復不俱. 二

云雖一刹那五得俱起. 三云五得俱起復

多刹那. 三皆不許五三性俱. 有義疏中唯依

初難. 今別解云. 此中但依第二所說五性

不俱. 所以者何. 且此論中上下無說五不

俱生. 又瑜伽等云. 若起五識則七俱轉. 如

是等文諸師共了. 如何說有五識不俱. 又

卽此文說眼等識成善染者必由意引. 許

五性俱六亦應爾. 明知卽許五識俱生. 又

第二難率爾等流眼等五識. 或多或少言容

俱起. 初師若其不許俱者. 何故第二如是

立難詳曰. 旣無明敎別釋理通. 而援敎

斥疏未見其可所以然者. 瑜伽釋家三義

許不. 不許何引. 許卽何故而非疏言. 順第

一故. 又此論云. 瑜伽等說轉識相應三性俱

起依多念等. 此豈不是雙會三性及諸識

俱. 若言唯會三性俱者. 亦不應理. 論云

性俱依多念會. 多念會彼識俱何失. 性及

識俱皆是彼論. 會許不許. 何乃□耶. 設若此

文唯會三性. 以性例識會亦無違. 肉復文

中義通性識. 又論不言五識不俱證疏非

者. 此論何處言五識俱唯一刹那. 取第二

經數: 一八三三

經名: 成唯識論演□卷第四末

頁數: 九○八

上	欄

是. 又論但云五由意引成乎善染. 何理卽

證五識俱耶. 五識不俱豈妨意引. 若以文

中言五識故卽證五俱. 亦應五識無非俱

時. 言五識故. 次云第六通三性者. 是就

他難. 非許五俱破他第六. 又後師難言

容俱. 顯其五識非□時□. 簡常俱起置容

俱言. 非顯前師許五俱起言容俱也. 由

斯疏義理無違也

疏. 顯揚論十九至俱生耳者了別定所緣

等. 是第一因由此俱生耳識. 是第二因. 顯

定意識能緣定境及非定境. 故說種種所緣

境言. 定境法處. 種種境者. 通五塵等

論. 有義至容俱起者. 或多或少疏有二解. 第

一據念多少. 第二約識多少. 有多妨難具

如燈辨

論. 瑜伽至後時方出者. 按彼論云. 非卽彼

定相應意識. 而無唯字. 唯之與卽義少相

似. 此論意證不獨意取. 改卽爲唯. 亦無者

字. 又疏中云謂有行人. 亦意加也. 餘文□

同

疏. 若遇聲緣至卽是耳識者. 有義疏有二說.

今別解之. 從定後起散心名從定起詳

曰. 此亦可然. 然論旣云後方出定. 起屬在

定. 起意耳識義意幽遠

疏. 散意入捨者. 此答前問. 總有兩解. 散意

入捨至耳必不生. 是第一解. 二解雖復至其

性亦許有不同. 是第二解. 就第一解復有

二意. 一入捨定. 二初起定. 起定卽是將出

定時. 此二時意與耳同緣

中	欄

疏. 六十九言欲界有變化等者. 具如燈辨

疏. 四識緣威儀等者. 略有三釋. 以彼威儀

多依道路故得路名一云威儀卽是表色.

路體四塵. 四塵是彼威儀所託名威儀路

二云威儀四塵爲性. 卽發彼心名之爲路.

爲彼依故. 二皆依主三云四塵總名威

儀. 與威儀色不相離故. 是心所託卽名爲

路. 持業釋也. 緣彼威儀路之心皆依主釋

工巧處者亦有三釋. 以彼工巧多依處

所而施設之故得處號一云工巧謂身

語二. 身巧卽以造殿堂等長等表色而爲

其體. 處卽表色. 所依色香味觸爲性. 語巧

歌等. 卽以所發聲爲其體. 處卽歌等所依

五塵二云四塵五塵名爲工巧. 能發彼心

名之爲處. 爲彼依故. 二□依主三云工

巧卽名爲處. 以四五塵是心所託. 持業爲

目. 緣工巧處心皆依主釋

成唯識論演□卷第四1(末終)

經數: 一八三三

經名: 成唯識論演□卷第五本

頁數: 九○九

上	欄

成唯識論演□卷第五(本)

沙門1知周撰

論. □依心起等者. 有義難云. 受等依心起

受等名心所. 心依受等生應名受等所. 又

受等四義具受等名心所. 心亦四義具應名

受等所. 如疏以彼二三義簡. 然疏中說應

名心所此卽不然. 旣以心王望受等說.

如何仍說名作心所詳曰. 心所總名由

依於他四義具立. 疏以王所總名相例.

以心依他具四義故. 不據別別受等爲

難問論旣自云□依心等名爲心所. 心

不依心如何難云應名心所答云依於

心顯依非己依非己故得心所名. 心依亦

爾何非心所. 疏依理責. 不爾心總. 而受等

別. 別總不2切. 難不*切也. 今助一難. 受等

依心起. 從依名心所. 心依心所生應名

心所. 所餘難准此. 此不違論. 亦無別總不

均之過

論. 卽諸心所所取別相者. 問瑜伽但云作意

了此所未了相. 如何得知. 所未了者是諸心

所所取別相答諸心所等所取別相. 皆是

心王所未了相. 旣言作意了此未了. 明知餘

所所取別相皆能了之

疏. 顯揚十八有頌等者. 按彼頌云. 依多境

了別各爲自業生. 心法不應思. 相似境轉

故論曰心所有法依止能緣多境八重識

故. 各各造作自業而起. 依心而有故名心

中	欄

所有法. 不應更思彼所緣境. 由彼與識等

緣轉故釋曰. 唯以一義立心所名. 言等

緣轉. 顯彼心所亦緣總相

論. 餘處復說至德失等相者. 中邊第一但云

心所亦緣別相. 瑜伽第三但說別境緣可樂

等. 而無亦字. 二論合引故云亦能了可樂

等問心取總相. 所通總別. 云何得言同

一所緣答有義說同所緣總論此境. 不

言此境別相亦同. 又心王所取總別義總

而爲四釋一云心唯取總. 心所唯別. 諸

論皆說識了總相. 瑜伽但說心所了此所

未了相. 不言了總. 此論雖云此表心所亦

緣總相. 釋論者意卽不依之二云心王唯

取總相. 所取總別. 大論中邊如論主釋. 旣

有誠說理不可違三云心所同前第二

師說. 心王亦緣總別二相. 故下論云. 受能領

納順違中境. 令心等起歡戚捨相. 若也不

了違順中境. 如何能起歡戚捨相. 解餘

心所皆有令心取別相義. 論中上下文有

衆多. 故知心王亦緣別相. 大論等說皆約心

王自力而說. 設無心所自力不能取別相

故. 如王因臣能知別事. 若不因者卽不能

知四云心王同前第三師說. 心所非. 但

緣自別相. 如心能緣一切別相. 諸相應法

法爾同緣. 唯境一事. 不爾如何說令心等

起歡戚等. 旣說等言. 故知心所別相皆取.

雖有四解令依後說. 諸相應法相望力齊.

有緣不緣不應理故. 論說受等所取別

者. 且約自行所取者說. 以實而言. 由相應

下	欄

力互取所緣. 皆不違理問由相應力互

取所緣. 亦由相應行相互起. 受等應起取

像等行解云心等境同相應力取. 行相說

別. 受等不同又釋由相應力能起諸行

受令心等起歡等故. 且依勝說. 但言令心.

理實亦令受等明記問旣爾同聚心心所

行. 行相皆同應成雜亂答行相境相兼

正不同故不違理. 第二卷云心心3取法行

相各別. 第三卷說勿觸等五能了別者. 依

正行說. □不相違詳曰. 今依第二. 瑜伽

中邊此唯識等文明具故. 餘之三釋旣無誠

說. 固難依准. 不可凡情强會聖旨. 下文自

云受能領納順違中境. 不言心取順違

境故. 餘心所等言令心等. 至文當會. 又准

何知據其正行. 前第二三云. 心心所行相

各別. 勿觸等五能了別耶. 本敎無說. 豈非

意乎. 請審詳諸. 無惑後學

論領順境相至不苦不樂者. 問身識一時領

順違境. 何受相應答傳有二釋. 一云無

有一時能領二境故隨一俱. 二云卽一時

中能領二境境俱至故. 隨其勝境但一受俱.

如五俱意隨何境勝而受俱. 故此亦應爾

問受有五受. 何意合之答喜樂憂苦

歡4感相似. 故合爲三若爾何不言喜憂

捨答以輕從重. 以狹從寬. 樂苦通於

多地識故

疏. 對法至集色所依等者. 按彼論云. 集色

所依建立身受. 集無色所依建立心受釋

曰. 身心皆以積集爲義. 故色無色皆云集

經數: 一八三三

經名: 成唯識論演□卷第五本

頁數: 九一○

上	欄

也. 從二所依得身心稱問第六依七. 七

何名心無集義故答刹那相續前後衆多

得名積集. 或據本識. 或意根中通七八識.

故名集心

疏. 受寬根狹者. 如三受門. 苦樂二受含憂

喜故. 而言根者卽不如是. 二十二根喜樂

憂苦各別立故. 故寬狹異

疏. 不俱起故非無漏攝者. 問夫無漏心必有

輕安. 輕安調暢. 俱時五識何得有苦答相

應之識調暢苦無. 五非相應. 有苦何失

疏. 若互相顯隨其所應者. 七色命根據不生

斷. 以顯信等亦通見斷難. 地前信等八見

道已永不生故. 信等緣縛斷顯七色命不

名見斷. 能縛有故

疏. 不可說六至無學身有故者. 牒外所明. 所

明意云. 無學學圓得名非斷. 命在彼身非

斷何失

疏. 五根亦應爾等者. 疏主質也. 無學亦有色

等五根. 五根亦應通不斷攝. 此旣不爾彼何

乃然問非所斷者理有二義. 一無學身中

有漏性者. 在無漏身名爲無漏. 亦名非斷.

二體無漏亦爲無漏. 而非是斷. 無學色根

許非斷攝斯亦何過答據體無漏1乃順

無漏名爲非斷. 不依初義問佛色命根

豈非無漏. 云何八根不通非斷. 答通三乘

明故非非斷

論. 又常無學非二爲三者. 按瑜伽論五十七

云. 幾學學爲義釋曰. 二十二根中幾學等

三. 復以學等而爲境義論答九學無學

中	欄

非學非無學. 以三種爲義釋曰. 信等五

根意喜樂捨還以學等三種爲義一通

三種非學非無學爲義釋曰. 一謂苦根. 五

識相應故不以學無學爲義. 准此故知三

受通三問苦等體漏. 何名學無學答

在學等身有所進向亦名學等. 故六十六

云. 云何學法. 謂預流等有學補特伽羅. 若出

世有爲法. 若世間善法是名學法. 何以故. 依

止此法於時時中精進修學戒等三學故.

云何無學. 謂阿羅漢諸漏已盡. 若出世有爲

法. 若世間善法是名無學法. 謂除先所說

學無學法. 所餘預流乃至羅漢法. 若墮一切

異生所有諸法. 當知是名非學非無學法

又對法第二云. 心解脫者所有善法是學

義. 於諸學處已得究竟者所有善法是無

學. 謂諸異生所有三性法. 及諸學者染汚無

記諸無學者諸無記法. 及無爲法. 是非學非

無學對法通前言心解脫. 瑜伽據勝說

見道上. 作論者意亦不相違問無學身中

世間之法. 何義而亦名無漏耶答據無

煩惱. 故六十六云. 問羅漢世善以何因緣說

名無漏. 答墮三有故名有所攝. 諸漏隨眠

永解脫故說名無漏

疏. 所餘不發惡行等者. 彼論但云餘是有

覆無記不發惡行. 身邊等言疏釋彼也

疏. 五十八至准不發業者. 按彼論云. 俱生

薩迦耶見唯無記性. 數現行故. 非極損惱

自他處故. 對法論云. 餘無記者是發業餘. 俱

生身見旣無記性. 明餘中攝. 不能發業. 身

下	欄

見旣然. 邊見亦爾. 定隨有故. 故不論之

疏. 意識爾時至不善無覆者. 問若所引五

識要與能引第六同性. 如何五識三性容俱

答今此中意不得所引與能引意一向異

性. 非是必定令其同性. 或順三性不俱師

義

論. 由無分別至有分別故者. 疏中所釋意明

約識迫悅等差. 故成樂喜苦憂等別. 不

障意識有無分別輕微. 唯動名爲苦樂

有不悟者而輒迪云. 後師釋云. 非但五識

逼悅尤重無分別故. 意中苦樂亦無分別及

尤重故. 如下論明. 故應總云分別尤重名

爲憂喜. 無別輕微名爲苦樂詳曰. 尋

前疏明. 知後破非

論. 不苦不樂至平等轉故者. 問捨有違順. 卽

成逼悅. 何言平等答有義. 理實非無差

別之義. 相微隱故. 故不開之

疏. 瑜伽五十七未至十一根者. 按彼論云. 問

未至地幾根可得. 答十一釋曰. 謂信等五

三無漏根及意喜捨有云. 除意取樂. 理

實應說有十二根. 亦有意故. 而不說者意

根通顯八識自性. 未至地中唯有第六故略

不說詳曰. 今取前釋. 夫有心所如有心

王. 若不云意恐疑有所而無王也. 縱無其

樂. 理無妨故問何不言有眼等及命

答無託彼生故不說有問但言十一云

何得知喜八其數答卽彼論云. 喜於彼

有. 何敎爲證. 答如世尊言. 如是苾芻離

生喜樂滋潤其身. 周遍滋潤遍流遍悅. 無